જ્યારે રવિવારે એલિસબ્રીજ પોલીસ સ્ટેશના પીઆઇ અપુર્વ પટેલને બાતમી મળી હતી કે નગરી હોસ્પિટલ સામે આવેલી અર્બન હોટલના રૂમ નંબર 202માં એક વ્યકિત ક્રિકેટ સટ્ટો રમીને બુક કરાવી રહ્યો છે. જેના આધારે દરોડો પાડવામાં આવતા રૂમ નંબર 202માંથી પોલીસને સુરેશભાઇ યાદવ રહે.અજમેર રાજસ્થાનને ઝડપી લીધો હતો. તેની પાસેથી એરટેલ કંપનીનું સેટટોપ બોક્સ, ટીવી, 25000ની રોકડ,.લેપટોપ અને ચાર મોબાઇલ ફોન મળી આવ્યા હતા. રાજસ્થાનથી સુરેશ યાદવ ખાસ ક્રિકેટ સટ્ટો રમવા માટે અમદાવાદ આવ્યો હતો અને કોઇને શંકા ન જાય તે માટે તેણે હોટલનો રૂમ ભાડે રાખ્યો હતો. પોલીસે આ અંગે વધુ તપાસ શરૂ કરી છે.